text: نئی دہلی،10اپریل۔ تمل ناڈو ریاست میں 18  اپریل کو عام انتخابات کے دوسرے مرحلے میں پولنگ ہوگی۔ ریاست کے سبھی 39 پارلیمانی حلقوں میں ایک ہی مرحلے میں لوک سبھا کی سیٹوں کے لئے چناؤ ہوں گے اور اسی روز ہی 18 اسمبلی حلقوں کے لئے قانون ساز اسمبلیوں کے ضمنی چناؤ ہوں گے۔ ریاست میں رائے دہندگان کی کُل تعداد 59123197 ہے، جن میں سے 29256960مرداور29860765خواتین ووٹرس ہیں، جبکہ 5472رائے دہندگان کا تعلق دیگر زمرے سے ہے۔ ریاست میں 67664پولنگ اسٹیشن قائم کئے گئے ہیں۔